Temeljem članka 14. stavaka 1. i 2., članka 17., stavak 3. i članka 20. stavak 3. Zakona o komasaciji poljoprivrednog zemljišta (NN, br. 46/22 i 78/25), članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12 i 19/13 – pročišćeni tekst, 137/17- Ispravak, 123/17, 98/19 i 144/20) i članka 51. Statuta Grada Drniša („Službeni glasnik Grada Drniša“, broj: 2/21 i 2/22), Gradsko vijeće Grada Drniša na svojoj 2. sjednici održanoj dana 27. lipnja 2025. godine, d o n o s i

**O D L U K U**

**o davanju suglasnosti Ministarstvu poljoprivrede, šumarstva i ribarstva**

**za pokretanje i provođenje komasacije**

1. Gradsko vijeće Grada Drniša daje suglasnost Ministarstvu poljoprivrede, šumarstva i ribarstva za pokretanje i provedbu komasacije u interesu Republike Hrvatske površina poljoprivrednog zemljišta čije je korištenje određeno prema Ugovoru o privremenom korištenju poljoprivrednog zemljišta u vlasništvu Republike Hrvatske broj: 32027769, KLASA: 945-01/16-01/4242, URBROJ: 370-06-16-2-3 od 2.9.2016., kojim Agencija za poljoprivredno zemljište kao Davatelj sklapa sa T.D. „OŠTRC“ d.o.o. Zagreb kao Korisnikom navedeni ugovor kojim se Korisniku daje na privremeno korištenje poljoprivredno zemljište u vlasništvu Republike Hrvatske na području Grada Drniša, na rok od 5 godina zemljište u k.o. Badanj 0,0006 ha, k.o. Kričke 0,3990 ha, k.o. Miočić 12,2740 ha i k.o. Siverić 188,0130 ha, ukupno 200,6866 ha.
2. Gore navedeno poljoprivredno zemljište ima više od 50% zemljišta pogodnog za komasaciju u vlasništvu Republike Hrvatske, ali se zbog rascjepkanosti i nepravilnog oblika zemljišta ne može svrhovito obrađivati.
3. Javnim pozivom za odabir određenog područja za provođenje komasacije u skladu s Programom komasacije poljoprivrednog zemljišta do 2026. godine iz dostupnih financijskih sredstava prema Programu u skladu s Nacionalnim planom za oporavak i otpornost 2021. – 2026., kroz reformsku mjeru C1.5 R2 „Unaprjeđenje sustava za restrukturiranje poljoprivrednog zemljišta i komasaciju“ pozvane su jedinice lokalne samouprave odnosno Grad Zagreb da prijave područje/poljoprivredno zemljište za provođenje komasacije do 30. lipnja 2025. godine.
4. Ova Odluka stupa na snagu prvog dana od dana objave, a bit će objavljena u „Službenom glasniku Grada Drniša“.

KLASA: 945-01/25-01/1

URBROJ: 2182-6-25-3

Drniš, 27. lipnja 2025. godine

GRAD DRNIŠ

GRADSKO VIJEĆE

Predsjednica:

Majdi Pamuković, prof.

**O b r a z l o ž e n j e**

**Odluke o davanju suglasnosti Ministarstvu poljoprivrede, šumarstva i ribarstva**

**za pokretanje i provođenje komasacije**

Javnim pozivom za odabir određenog područja za provođenje komasacije u skladu s Programom komasacije poljoprivrednog zemljišta do 2026. godine iz dostupnih financijskih sredstava prema Programu u skladu s Nacionalnim planom za oporavak i otpornost 2021. – 2026., kroz reformsku mjeru C1.5 R2 „Unaprjeđenje sustava za restrukturiranje poljoprivrednog zemljišta i komasaciju“ pozvane su jedinice lokalne samouprave odnosno Grad Zagreb da prijave područje/poljoprivredno zemljište za provođenje komasacije **do 30. lipnja 2025. godine**.

Člankom 17., stavak 1. Zakona o komasaciji poljoprivrednog zemljišta (NN, br. 46/22 i 78/25) je definirano da prijedlog idejnog rješenja komasacije za poljoprivredno zemljište (PIR) izrađuje jedinica lokalne samouprave, odnosno Grad Zagreb na čijem području se nalazi ukupno zemljište ili najveći dio zemljišta za koje se izrađuje PIR, a za njegovu izradu može se angažirati i vanjske izvođače kroz postupak javne nabave uz obvezu osiguranja sredstava u skladu s odredbama članka 22., stavak 4. ovoga Zakona, tj. ako jedinica lokalne samouprave odnosno Grad Zagreb iz sredstava od raspolaganja državnim poljoprivrednim zemljištem nema osigurana sredstva potrebna za troškove prijave na javni poziv u kojoj je uključeno i zemljište u vlasništvu Republike Hrvatske, sredstva se osiguravaju u državnom proračunu nadležnog Ministarstva.

Kako je člankom 17., stavak 3. definirano da **ako je više od 50% zemljišta pogodnog za komasaciju u vlasništvu Republike Hrvatske** ili ako je ostvaren jedan od uvjeta iz članka 14. stavaka 1. i 2. ovoga Zakona (da se zbog rascjepkanosti i nepravilnog oblika zemljište ne može svrhovito obrađivati), **ministar može donijeti odluku o izradi PIR-a** koji Ministarstvo izrađuje samostalno ili za njegovu izradu angažira vanjske izvođače kroz postupak javne nabave **te** **Ministarstvo kao Nositelj komasacije može pokrenuti i provesti postupak komasacije u interesu Republike Hrvatske.**

Stoga, sukladno članku 20. stavku 3. Zakona **Gradsko vijeće Grada Drniša daje suglasnost Ministarstvu poljoprivrede, šumarstva i ribarstva za pokretanje i provedbu komasacije** u interesu Republike Hrvatske površina poljoprivrednog zemljišta čije je korištenje određeno prema Ugovoru o privremenom korištenju poljoprivrednog zemljišta u vlasništvu Republike Hrvatske broj: 32027769, KLASA: 945-01/16-01/4242, URBROJ: 370-06-16-2-3 od 2.9.2016., kojim Agencija za poljoprivredno zemljište kao Davatelj sklapa sa T.D. „OŠTRC“ d.o.o. Zagreb kao Korisnikom navedeni ugovor kojim se Korisniku daje na privremeno korištenje poljoprivredno zemljište u vlasništvu Republike Hrvatske na području Grada Drniša, na rok od 5 godina zemljište u k.o. Badanj 0,0006 ha, k.o. Kričke 0,3990 ha, k.o. Miočić 12,2740 ha i k.o. Siverić 188,0130 ha, ukupno 200,6866 ha.

Upravni odjel za gospodarstvo

financije i društvene djelatnosti

Pročelnica:

Ivana Sučić, dipl.oec.