**GRAD DRNIŠ OIB:38309740312, MB:02688913, Trg kralja Tomislava broj 1**, **22320 DRNIŠ** zastupan po Gradonačelniku Tomislavu Dželaliji dipl.ing., (u daljnjem tekstu: Grad Drniš) s jedne strane

i

**DOM ZDRAVLJA ŠIBENSKO-KNINSKE ŽUPANIJE OIB:05973512866, Stjepana Radića 83, 22000 ŠIBENIK,** zastupan po Ravnatelju Petru Čaglju, dr. med. (u daljnjem tekstu: Dom zdravlja Šibensko-kninske županije) sklapaju slijedeći

**UGOVOR O SUFINANCIRANJU**

**djelatnosti laboratorijske dijagnostike u laboratoriju u Drnišu**

**u sklopu Dom zdravlja Šibensko-kninske županije za**

**razdoblje od 01. srpnja 2025. do 31. prosinca 2025. godine**

Članak 1.

Predmet ovog ugovora je sufinanciranje djelatnosti laboratorijske dijagnostike koju provodi laboratorij u Drnišu u sklopu Dom zdravlja Šibensko-kninske županije, od strane GradaDrniša za razdoblje od 01. srpnja 2025. do 31. prosinca 2025. godine.

Sredstva za sufinanciranje će se Domu zdravlja Šibensko-kninske županije isplatiti na teret Proračuna Grada Drniša za 2025. godinu.

Članak 2.

Ovaj Ugovor primjenjuje za razdoblje od 01. srpnja 2025. do 31. prosinca 2025. godine

.

Grad Drniš se obvezuje isplaćivati iznos od =1.061,89 EUR-a mjesečno Domu zdravlja Šibensko-kninske županije, na račun broj IBAN:HR1423900011100976488, što čini 64,24% od ukupne obveze koja iznosi =1.653,00 EUR-a.

Navedeni mjesečni iznos iz stavka 2. ovog članka, a u dogovoru obiju ugovornih strana, Grad Drniš može kumulativno doznačavati iznos kvartalno ili polugodišnje Domu zdravlja Šibensko-kninske županije.

Ugovorne strane su suglasne da će nakon svakog kvartala (tromjesečja) obaviti usklađivanje troškova koji se odnose na djelatnost laboratorijske dijagnostike u laboratoriju u Drnišu.

Članak 3.

Sredstva iz članka 2. ovog Ugovora su namjenska i mogu se koristiti isključivo za pokrivanje mjesečnog manjka koji se odnosi na djelatnosti laboratorijske dijagnostike u laboratoriju u Drnišu (koji je do 31. prosinca 2023. godine djelovao u sklopu Doma zdravlja Drniš) za potrebe stanovnika s područja Grada Drniša, Općine Promina, Općine Ružić i Općine Unešić, a sada djeluje u sklopu Dom zdravlja Šibensko-kninske županije.

Članak 4.

Stranke suglasno ustvrđuju da obim usluga (vrste laboratorijskih pretraga) u okviru djelatnosti laboratorijske dijagnostike u laboratoriju u Drnišu, ne smije biti manji od onog obima laboratorijskih usluga kada se obavljala djelatnost laboratorijske dijagnostike u bivšem Domu zdravlja Drniš, a sukladno odredbama članka 38. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja („Narodne novine“, broj 56/2017).

Članak 5.

Radi kontrole namjenskog korištenja sredstava Dom zdravlja Šibensko-kninske županije se obvezuje da će Gradu Drnišu dostaviti pisano financijsko izvješće o provedbi sufinanciranja do 31. ožujka tekuće godine za prethodnu proračunsku godinu.

Članak 6.

Grad Drniš zadržava pravo na povrat već doznačenih sredstava u slučaju da utvrdi da su odobrena novčana sredstva utrošena suprotno ovom ugovoru.

O obustavi doznake, odnosno o obvezi povrata već doznačenih novčanih sredstava, Grad Drniš će pisanim putem obavijestiti Dom zdravlja Šibensko-kninske županije.

Članak 7.

Gradsko vijeće Grada Drniša svojom Odlukom (KLASA: 402-01/25-01/ , URBROJ: 2182-6-25-0 ) ovlastilo je gradonačelnika Grada Drniša da potpiše Ugovor o sufinanciranju djelatnosti laboratorijske dijagnostike u laboratoriju u Drnišu, za razdoblje od 01. srpnja 2025. do 31. prosinca 2025. godine , između Grada Drniša i Doma zdravlja Šibensko-kninske županije.

Članak 8.

Ugovorne strane prihvaćaju sva prava i obveze iz ovog Ugovora te ga u znak prihvata i potpisuju.

Članak 9.

Ovaj Ugovor stupa na snagu danom potpisivanja obiju ugovornih strana.

Članak 10.

Sve sporove koji bi eventualno nastali iz ovog Ugovora ugovorne strane će nastojati riješiti sporazumno, a u protivnom utvrđuju nadležnost Općinskog suda u Šibeniku.

Članak 11.

Ovaj Ugovor sastavljen je u dva (2) istovjetna primjerka, od kojih po jedan (1) primjerak zadržavaju Grad Drniš i Doma zdravlja Šibensko-kninske županije.

ZA GRAD DRNIŠ ZA DOM ZDRAVLJA

ŠIBENSKO-KNINSKE ŽUPANIJE

GRADONAČELNIK: RAVNATELJ:

Tomislav Dželalija, dipl.ing. Petar Čagalj, dr. med.

KLASA: 402-01/25-01/7 KLASA: -2025

URBROJ: 2182-6-01/01-25-0

Drniš, 2025. godine Šibenik, 2025. godine